GEL สุดเจ๋ง! ไตรมาส 3/58 กำไรโตเกิน 150%
GEL สุดเจ๋ง! Q3 กำไรพุ่งเกิน 150% หลังมีกำไรจากการปรับมูลค่าเงินลงทุนชั่วคราวและมีกำไรจากการจำหน่ายเงินลงทุนชั่วคราว โดย Q3 มีกำไร 108.28 ลบ.เพิ่มขึ้น 154% จากปีก่อน 126.27 ลบ.ส่วนงวด 9เดือนแรกมีกำไร 126.27 ลบ.ลดลง 30% จากปีก่อนมีกำไร 181.70 ลบ.
17 พ.ย. 2558

บริษัท เจนเนอรัล เอนจิเนียริ่ง จำกัด (มหาชน) หรือ GEL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 108.28  ล้านบาท หรือมีกำไรสุทธิ 0.01946 บาทต่อหุ้น เพิ่มขึ้น 154% จากช่วงเดียวกันของปีก่อนที่มีกำไรสุทธิ 42.65 ล้านบาท หรือมีกำไรสุทธิ 0.00913 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 126.27 ล้านบาท หรือมีกำไรสุทธิ 0.0227 บาทต่อหุ้น ลดลง  30.51% จากช่วงเดียวกันของปีก่อนที่มีกำไรสุทธิ 181.70 ล้านบาท หรือมีกำไรต่อสุทธิ 0.04434 บาทต่อหุ้น
ทั้งนี้ ผลการดำเนินงานที่มีกำไรเพิ่มขึ้น เนื่องจากในไตรมาส 3/2557 บริษัทมีกำไรจากการปรับมูลค่าเงินลงทุนชั่วคราวจำนวน 29.57 ล้านบาท และมีกำไรจากการจำหน่ายเงินลงทุนชั่วคราว จำนวน 13.54 ล้านบาท และ เงินปันผลรับ จำนวน 10.07 ล้านบาท จาก หลักทรัพย์ AQUA